ผู้ถือหุ้นเฮ! CPF เตรียมจ่ายปันผลระหว่างกาล XD 25 ส.ค. นี้
CPF เตรียมปันผล 0.30 บาทต่อหุ้น หลังบอร์ดมีมติอนุมัติให้จ่ายปันผลระหว่างกาล พร้อมขึ้นเครื่องหมาย XD 25 ส.ค. และจ่าย 10 ก.ย. ที่จะถึงนี้
13 ส.ค. 2558

ผู้สื่อข่าวรายงานว่า เมื่อวันที่ 11 ส.ค. 2558 คณะกรรมการ บริษัท เจริญโภคภัณฑ์อาหาร จำกัด (มหาชน) หรือ CPF มีมติให้ประกาศจ่ายปันผลระหว่างกาล สำหรับงวดดำเนินงาน วันที่ 1 ม.ค. 2558 ถึง วันที่ 30 มิ.ย. 2558 เป็นเงินสด จำนวน 0.30 บาทต่อหุ้น โดยจะทำการขึ้นเครื่องหมาย XD หรือ ไม่ได้รับสิทธิปันผล ในวันที่ 25 ส.ค. 2558 และกำหนดให้มีการจ่ายปันผลดังกล่าว ในวันที่ 10 ก.ย. 2558